Sopron

Sopron (tysk: Ödenburg) er en by i fylket Győr-Moson-Sopron i Ungarn, like ved grensen mot Østerrike. 

Sopron har 61 249 innbyggere (2014) og et areal på 169,06 km².

Byens historie strekker seg tilbake til romertiden, da byen Scarbantia stod her. Området ble befolket av ungarere i folkevandringstiden, og ble etterhvert en viktig by i Østerrike-Ungarn. Etter første verdenskrig ble det avholdt en folkeavstemning i byen om hvorvidt den skulle tilfalle Østerrike eller Ungarn, og etter at 65% av innbyggerne stemte for Ungarn fikk byen tilnavnet Civitas Fidelissima, «den mest lojale by».

Referanser

Eksterne lenker 
 

Byer i Ungarn